Gardino apskritis (1795–1920)

Gardino apskritis () – Rusijos imperijos laikų administracinis-teritorinis vienetas, Gardino gubernijos (prieš tai – Lietuvos gubernijos) dalis. Administracinis centras – Gardinas.

Apskritis apėmė didžiąją dalį senosios LDK Gardino apskrities teritorijų. Ji buvo ten, kur dabar yra Baltarusijos Gardino ir Berastavicos rajonai, Lietuvos Druskininkų savivaldybė ir Lazdijų rajono ir Varėnos rajono pietinės dalys.

Istorija 

Gardino apskritis sudaryta iš to paties pavadinimo apskrities 1795 m., ATR teritoriją užėmus Rusijai.

1897 m. surašymo duomenimis apskrityje gyveno 204,9 tūkst. gyventojų, iš kurių 65,7 % laikė save baltarusiais, 19,9 % – žydais, 6,2 % – rusais, 5,7 % – lenkais, 1,4 %  – lietuviais.

1915 m. I pasaulinio karo metu kraštą okupavusi Vokietijos imperija Gardino apskritį įjungė į Gardino-Balstogės sritį. 1920 m. apskrities administravimą perėmė Antroji Lenkijos Respublika, kuri čia suformavo Gardino apskritį.

Administracinis suskirstymas 

1913 m. apskrityje buvo 21 valsčius:

 Ašiužos valsčius
 Beržtų valsčius
 Bogorodicko valsčius
 Didžiosios Berastavicos valsčius
 Dubno valsčius
 Ežeronių valsčius
 Halynkos valsčius
 Hornicos valsčius
 Hudzevičų valsčius
 Induros valsčius
 Kamenkos valsčius
 Krynkų valsčius
 Lašos valsčius
 Lunos valsčius
 Mastų valsčius
 Mažosios Berastavicos valsčius
 Sabalionių valsčius
 Skidliaus valsčius
 Verteliškių valsčius
 Voupos valsčius
 Žytomlios valsčius
</div>

Šaltiniai

Nuorodos 
 
 
 Radzima.net:
 Apskrities informacija 1870 m.
 Apskrities informacija 1909 m.
 Apskrities valsčiai 1870 m.
 Apskrities valsčiai 1909 m.
 Gardino girios kolonizacija (len.) 
 Gardino apskrities gyvenvietės 1905 m.

1795
Gardino gubernijos apskritys
Lietuvos gubernijos apskritys
Slanimo gubernijos apskritys